open-index/open-wikipedia-markdown huggingface dataset:
Dietrich Buxtehude

**Dytrichas Bukstehudė** (, apie 1637–1707 m.) – XVII a. baroko kompozitorius ir vargonininkas, priskiriamas tiek danų, tiek vokiečių mokykloms. Vokietijoje jis laikomas reikšmingiausiu kompozitoriumi tarp Heinricho Šiuco ir J. S. Bacho.

## Biografija
Dytricho Bukstehudės gimimo vieta ir data nežinomi. Jis tikriausiai gimė apie 1637 m. Bad Oldeslo (Vokietija, iš ten jo tėvas atvyko į Daniją) arba Helsingborge (Danija). Jo brolis Pėteris 1645 m. buvo pakrikštytas Helsingiore (Danija), kuris irgi gali būti tikėtina Dytricho gimimo vieta. Muzikos Dytrichas pramoko iš tėvo, kuris dirbo vargonininku Helsingborge. 1658 m. D. Bukstehudė paminėtas vargonininku Šv. Marijos bažnyčioje Helsingborge ir 1660 m. − Šv. Marijos bažnyčioje Helsingiore. 1660 m. užfiksuotas jo vizitas Kopehagoje. 1668 m. kitas vargonininkas paskirtas Šv. Marijos bažnyčioje Helsingiore. Tais pačiais metai D. Bukstehudė dokumentuotas krikštynose Liubeke, užėmė vargonininko postą vietos Šv. Marijos bažnyčioje (iki mirties) ir tapo miesto piliečiu. 1668 m. rugpjūčio 3 d. jis vedė Aną Margaretą Tunder. Poros pirmagimis vaikas Helena gimė 1669 m. ir tais pačiais metais mirė kūdikystėje. Viso pora susilaukė septynerių dukterų. 1674 m. Liubeko Šv. Marijos bažnyčioje palaidotas D. Bukstehudės tėvas Johanas. D. Bukstehudė nebepaliko Liubeko, kuriame mirė 1707 m. gegužės 9 d. Palaidotas Šv. Marijos bažnyčioje. 

D. Bukstehudė garsėjo savo vargonų muzika (tokatos, preliudai, fugos, čakonos), skirta vestuvėms, laidotuvėms ir vietos koncertams (*Abendmusiken*). Jo kompozitoriaus ir muzikos mokytojo autoritetas augo. 1699 m. Johanas Pachelbelis jam dedikavo *Hexachordum Apollinis*. 1703 m. jį aplankė ir pas jį mokėsi Georgas Frydrichas Hendelis, 1705 m. − Johanas Sebastianas Bachas. Abu kompozitoriai tikėjosi tapti D. Bukstehudės įpėdiniais Liubeke, kuris dėl jo muzikinio autoriteto buvo virtęs žymiu vokiečių muzikos centru, tačiau D. Bukstehudė buvo iškėlęs sąlygą jiems vesti kurią nors iš savo dukterų, ko jie nepriėmė. D. Bukstehudė geriausiai žinomas savo muzika vargonams. Jis buvo parašęs vokalinių (išliko daugiau nei 100 kantatų) ir instrumentinių kūrinių, kurių daugelis aptikti tik XX a. ir, manoma, didžioji dalis per laiką pražuvo. D. Bukstehudė save laikė kilusiu iš Danijos, nors jo giminė neabejotinai buvo vokiečių. Garsiu jo kūriniu minima kančia *Membra Jesu Nostri*. 

## Literatūra
* Moser, Hans Joachim *Dietrich Buxtehude – Der Mann und sein Werk.* Merseburger, Berlin 1957.
* Snyder, Kerala J. *Dieterich Buxtehude: Organist in Lübeck*. University Rochester Press, 1987. Rev. 2007, p. xxiii−xxiv
* Sandberger, Wolfgang *Bach, Lübeck und die norddeutsche Musiktradition.* Bärenreiter, Kassel 2002.
* Stühlmeyer, Ludger: *Gedanken zum Organisten und Komponisten Dietrich Buxtehude.* Kirchenmusik im Erzbistum Bamberg numeris 45, 2007 gruody.
* Encyclopaedia Britannica, 2007 03 22

## Nuorodos

* 
* Įrašų indeksas ''discogs.com'' svetainėje
*
Austrijos futbolas 2012–2013 m.

**[[Austrija|Austrijos]] futbolo varžybos [[2012]]–[[2013]] m.**
*  prasidėjo 2012 m. liepos 21 d., baigėsi 2013 m. gegužės 26 d.;
* s turnyras prasidėjo 2012 m. liepos 12 d., finalas įvyko 2013 m. gegužės 30 d.

## 2012–2013 m. tipp3-Bundesliga
* **Bundeslyga** – pirmos pakopos divizionas, aukščiausioji futbolo lyga.
* **Bundesliga** pagal rėmėjo pavadinimą vadinosi **Tipico Bundesliga**.  
* 2012–2013 m. dalyvavo 10 komandų.
### Galutinė turnyro lentelė:
* Čempionais tapo Vienos „Austria“.

## 2012–2013 m. [[Austrijos 1 lyga]]
* **[[Austrijos 1 lyga]]** – antros pakopos pirmenybės. Nuo 2008/2009 m. vadinamos **Erste liga**.
* 2012–2013 m. dalyvavo 10 komandų.

## 2012–2013 m. [[Austrijos futbolo taurė]]
* **[[Austrija|Austrijos]] futbolo taurė** – pagrindinis taurės turnyras Austrijoje. Rengiamas nuo 1918 metų.
* Turnyras prasidėjo 2012 m. liepos 12 d., kai buvo sužaistos 1/32 f. rungtynės.
* Finalas įvyko 2013 m. gegužės 30 d.
* Taurę iškovojo Austria Wien.
### Finalo ir pusfinalio rungtynės

#### Pusfinaliai
----

* Pasching nugalėjo 2:1 ir pateko į finalą.
----

* Austria Wien nugalėjo 3:1 ir pateko į finalą.
----

#### Finalas
----

* Pasching nugalėjo 1:0 ir tapo taurės savininkais.
----

## Išnašos

## Nuorodos
* RSSSF duomenų bazė
Austrijos futbolas 2014–2015 m.

**[[Austrija|Austrijos]] futbolo varžybos [[2014]]–[[2015]] m.**
*  prasidėjo 2014 m. liepos 19 d., baigėsi 2015 m. gegužės 31 d.;
* s turnyras prasidėjo 2014 m. liepos 11 d., finalas įvyko 2015 m. birželio 3 d.

## 2014–2015 m. Tipico Bundesliga
* **Bundeslyga** – pirmos pakopos divizionas, aukščiausioji futbolo lyga.
* **Bundesliga** pagal rėmėjo pavadinimą vadinosi **Tipico Bundesliga**.  
* 2014–2015 m. dalyvavo 10 komandų.

### Galutinė turnyro lentelė:
* Čempionais tapo Zalcburgo "Salzburg".

## 2014–2015 m. [[Austrijos 1 lyga]]
* **[[Austrijos 1 lyga]]** – antros pakopos pirmenybės. Nuo 2008/2009 m. vadinamos **Erste liga**.
* 2014–2015 m. dalyvavo 10 komandų.
* Mattersburg tapo pirmenybių nugalėtojais ir pateko į elito divizioną.

## 2014–2015 m. [[Austrijos futbolo taurė]]
* **[[Austrija|Austrijos]] futbolo taurė** – pagrindinis taurės turnyras Austrijoje. Rengiamas nuo 1918 metų.
* s turnyras prasidėjo 2014 m. liepos 11 d., kai buvo sužaistos 1/32 f. rungtynės.
* Finalas įvyko 2015 m. birželio 3 d.
* Taurę iškovojo Austria Wien.
### Finalo ir pusfinalio rungtynės

#### Pusfinalio rungtynės
* Wolfsberger AC (I) 0–3 **[[FK Austria Wien|Austria Wien]]** (I)
* Grödig (I) 0–2 **[[FC Red Bull Salzburg|Red Bull Salzburg]]** (I)

### Finalas
----

* Red Bull Salzburg nugalėjo varžovus rezultatu 2:0 ir iškovojo taurę.
----

## Išnašos

## Nuorodos
* RSSSF duomenų bazė
Luv Is Rage 2

**Luv Is Rage 2** – debiutinis studijinis amerikiečių reperio Lil Uzi Vert albumas, išleistas 2017 m. rugpjūčio 25 d. Albumas yra atlikėjo 2016 m. išleisto dainų rinkinio „Luv Is Rage“ tęsinys. Albumo singlas „XO Tour Llif3“ susilaukė didelio populiarumo ir pasiekė septintąją vietą JAV „Billboard Hot 100“ reitinge.

Albumas sulaukė daugiausia teigiamų kritikų įvertinimų ir, per pirmąją savaitę JAV pardavus 135 tūkstančius kopijų, debiutavo pirmojoje „Billboard 200“ reitingo vietoje, tapdamas pirmuoju atlikėjo įrašu, pasiekusiu šią viršūnę.

2019 m. kovo mėnesio duomenimis, JAV parduota virš dviejų milijonų albumo kopijų ir jis tapęs dukart platininiu.

## Dainų sąrašas

## Išnašos
Dryžasis tigrinis garnys

**Dryžasis tigrinis garnys**  (* Tigrisoma fasciatum *) – garninių (*Ardeidae*) šeimos paukštis. Gentyje yra 3 porūšiai:
**Tigrisoma fasciatum pallescens*
**Trigrisoma fasciatum salmoni*
**Tigrisoma fasciatum fasciatum*
Paplitęs Centrinės ir Pietų Amerikos šalyse: Argentinoje, Bolivijoje, Kolumbijoje, Kosta Rikoje, Ekvadore, Prancūzijos Gvianoje, Gajanoje, Hondūre, Nikaragvoje, Panamoje, Peru, Suriname ir Venesueloje. Populiacijoje 670-6700 suaugusių individų.
	
Žymiai mažesnis už pilkąjį garnį. Kūnas siauras, ištįsęs, 63,5 cm aukščio. Sveria apie 850 g. Kaklas ilgas. Snapas tiesus, aštrus. Suaugusių  kūnas rudai yra rusvai ruožuotas, o jauniklių – juodai-tamsiai geltonai ruožuotas. Per priekinę kaklo dalį eina šviesi juosta. 

Vienišius. Laikosi drėgnuose miškuose, šalia upelių ar šaltinių. Balsas primena galvijų mykimą. Minta žuvimi (pvz. dygiaisias skujažvyniais  šamukais), žirgeliais, varliagyviais. Grobio ieško naktį. Lizdavietės medžiuose. Lizdą krauna iš šakų ir lianų. 

## Šaltiniai

## Nuorodos
*Dryžojo tigrinio garnio balsas
*Peru paukščiai anglų k.
Wolfsberger AC

**Volfsbergo „Wolfsberger AC“** arba **Wolfsberger Athletiksport-Club** dar žinomas kaip **RZ Pellets WAC** – Austrijos futbolo klubas iš Volfsbergo.

## Istorija
Klubas įkurtas 1931 m. 

2011–2012 m. sezone tapo Erste Liga nugalėtojais ir pateko į Bundeslygą.

## Apranga
;Sportinės aprangos pokyčiai:
* Namuose žaidžia juoda apranga su baltais žymenimis.

## Spalvinė gama

## Sezonai
## Sezonai
; Pastarųjų metų sezonai

|}

## Pasiekimai Europoje

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
SV Grödig

**Griodigo „SV Grödig“** – Austrijos futbolo klubas iš Griodigo.

## Istorija

Klubas įkurtas 1948 metais. Kitados rungtyniavo aukščiausioje šalies lygoje.

## Pasiekimai

* Dviejų rungtynių rezultatas buvo lygus 2-2, o į kitą etapą nepateko, varžovai pelnė įvartį svečiuose.

## Išnašos

## Nuorodos
* Oficiali klubo svetainė
* Worldfootball
* Globalsportsarchive
Pagojo II tvenkinys

**Pagojo II tvenkinys** – tvenkinys Lietuvoje, Kelmės rajone, 2,5 km į pietvakarius nuo Kelmės. Sudarytas užtvenkus bevardį upelį (Kražantės intakas) 0,55 km nuo jo žiočių. Tvenkinio ilgis iš šiaurės vakarų į pietryčius – 0,21 km, plotis – iki 0,14 km. Altitudė 137,1 m. Krantai neaukšti. Priešsroviui už 0,14 km telkšo mažesnis Pagojo I tvenkinys. Vakarinis krantas užpelkėjęs, apaugęs krūmynais, į rytus plyti pievos. Aplinkui įsikūrę šie kaimai: Kakoniškė, Pagojis.

## Šaltiniai
Plekaičių tvenkinys

**Plekaičių tvenkinys** arba **Pašilėnų tvenkinys** – tvenkinys Lietuvoje, Kelmės rajone, 6 km į pietryčius nuo Tytuvėnų. Sudarytas užtvenkus bevardį upelį (Šušvės intakas) 0,2 km nuo jo žiočių. Tvenkinio ilgis vakarų-rytų-šiaurės rytų kryptimi – 0,41 km, plotis – iki 0,16 km. Altitudė 134,5 m. Krantai žemi, tik rytinis krantas aukštesnis. Tvenkinys labai užžėlęs vandens augalija. Vakarinis krantas užpelkėjęs, apaugęs krūmynais. Aplinkui plyti dirbami laukai, į pietvakarius pievos ir krūmai. Vakaruose yra Plekaičių kaimas, rytuose – Kelmynų kaimas.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Marmurinis tigrinis garnys

**Marmurinis tigrinis garnys** (*Tigrisoma lineatum*) – garninių (*Ardeidae*) šeimos paukštis. Yra du porūšiai:*Tigrisoma lineatum lineatum* ir *Tigrisoma lineatum marmoratum*.

Paplitęs Argentinoje, Bolivijoje, Kolumbijoje, Brazilijoje, Kosta Rikoje, Gvatemaloje, Gajanoje, Hondūre, Nikaragvoje, Panamoje, Paragvajuje, Peru, Suriname, Trinidade ir Tobage, Urugvajuje, Venesueloje.

Smulkesnis už pilkąjį garnį. Kūnas siauras, ištįsęs, 66 – 76 cm aukščio. Sveria apie 630–980 g. Kaklas ilgas. Purvinai gelsvas snapas yra tiesus, aštrus. Kojos pilkai žalios. Spalvinis lytinis dimorfizmas neryškus. Suaugusių individų galva, kaklas ir krūtinė yra kaštoninės spalvos. Per priekinę kaklo dalį eina šviesi juosta. Nugara ir sparnai – pilkai rusvos spalvos. Pilvas yra gelsvai rudas. Uodega juodai – baltai ruožuota. Rainelė, akies žiedelis ir gerklės oda yra ryškiai geltonos spalvos. Jaunikliai rusvai geltonos spalvos, su juodais ruožais. Gerklė, krūtinės priekinė dalis ir pilvas yra baltos spalvos. Penktaisiais gyvenimo metais tampa panašiais į suaugusius.

Biotopas – lėtai tekančių upių pakrantės, pelkės, mangrovės, šlapynės, 500 – 1 600 m virš jūros lygio aukštyje. Sėslūs. Vienišiai. Naktiniai paukščiai. Balsas – žemas ūksėjimas uuk – uuk – uuk .

Minta žuvimi, vandens vabzdžiais, varliagyviais, vėžiagyviais, gyvatėmis, žiogais, žirgeliais ir jų lervomis. Grobio tyko stovėdamas sekliame vandenyje ar drėgname miške .

## Šaltiniai
Kamčiko perėja

**Kamčiko perėja** (, ) – Tian Šanio kalnų perėja, esanti rytų Uzbekistane, šiaurėje besiribojanti su Kirgizija, pietuose – su Tadžikija. Perėjoje driekiasi vienintelis sausumos autotransporto kelias tarp Taškento vilajeto ir Namangano vilajeto Papo rajono Ferganos slėnyje. Vyksta reguliarus autotransporto eismas trasa Taškentas – Ošas (A373). Perėjos aukštis siekia 2268 m virš jūros lygio.

Perėja yra strategiškai svarbi Uzbekistano ekonomikai, nes per ją vyksta transporto priemonių ir keleivių srautas iš Uzbekistano sostinės į tris tankiai apgyvendintas Ferganos slėnio sritis – Namangano, Andižano ir Ferganos. Pagrindiniu perėjos keliu pravažiuoja apie 10–15 tūkstančių automobilių per parą.

Skirtingose ​​kelio atkarpose yra sniego lavinų pavojus. Sniego danga atskirais metais Kamčiko apylinkėse aukštyje virš 2000 m laikosi iki gegužės mėnesio, sniego nuošliaužų pavojus išlieka iki pavasario vidurio. Dėl smarkaus snygio perėjos kelias būna uždarytas keletui dienų. Kelyje yra transporto ir keleivių kontrolės punktai.

Iki 2010 m. Kamčiko perėjoje įrengta eilė inžinerinių apsaugos statinių – tuneliai, specialios galerijos, sniego ir nuošliaužų sulaikymo užtvaros. 2016 m. per Kamčiką nutiesta 129 km geležinkelio linija tarp Angreno ir Papo. Trasoje 2016 m. atidarytas 19,2 km ilgio geležinkelio tunelis.


Kamchik Pass 2008.jpg
Kamchik Pass goats.jpg
Kamchik Pass mountain pass.jpg
Kamchik Pass road.jpg
Kamchik Pass Uzbekistan 201405.jpg


## Nuorodos

* Atnaujintas transporto eismas Kamčike (fotoreportažas)
Tigriniai garniai

**Tigriniai garniai** (*Tigrisoma*) – garninių (*Ardeidae*) šeimos gentis, paplitusi Centrinėje ir Pietų Amerikoje. Yra 3 rūšys:
* Plikagerklis garnys (*Tigrisoma mexicanum*)
* Dryžasis tigrinis garnys (*Tigrisoma fasciatum*)
* Marmurinis tigrinis garnys (*Tigrisoma lineatum*)

## Galerija

Mg 2759kopie-border.jpg|Dryžasis tigrinis garnys
Rufescent Tiger Heron (Tigrisoma lineatum) juvenile (28979657605).jpg|Marmurinio tigrinio garnio jauniklis


## Šaltiniai
Ramočios tvenkinys

**Ramočios tvenkinys** arba **Šaltenių tvenkinys** – tvenkinys Lietuvoje, Kelmės rajone, 9 km į pietus nuo Šaukėnų. Sudarytas užtvenkus Ramočios upę (Gansės intakas, Ventos baeinas) 1,3 km nuo jos žiočių. Tvenkinio ilgis iš pietų į šiaurę – 0,48 km, plotis – iki 0,07 km. Altitudė 119,8 m. Tvenkinio krantai daugiausia aukšti, šlaitai apaugę medžiais, pietinis galas užpelkėjęs. Aplinkui plyti dirbami laukai, įsikūrę kaimai: Jančiaušiškė, Paramotis, Paramotėlis.

## Šaltiniai
Sendvarių tvenkinys

**Sendvarių tvenkinys** – tvenkinys Lietuvoje, Kelmės rajone, 12,5 km į pietvakarius nuo Užvenčio. Sudarytas užtvenkus bevardį upelį (Kražantės intakas) 0,7 km nuo jo žiočių. Tvenkinio ilgis iš pietryčių į šiaurės vakarus – 0,51 km, plotis – iki 0,22 km. Altitudė 157,7 m. Pietinis krantas žemas, užpelkėjęs, apaugęs krūmynais ir medžiais, kiti krantai aukštoki. Aplinkui plyti pievos ir dirbami laukai. Atokiau nuo tvenkinio įsikūrę šie kaimai: Sendvariai, Girelė, Paspąstis, Kumpelkė, Getautiškė. Vakarine pakrante eina kelias .

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Tytuvėnėlių tvenkinys

**Tytuvėnėlių tvenkinys** – tvenkinys Lietuvoje, Kelmės rajone, 3 km į šiaurę nuo Tytuvėnų. Sudarytas užtvenkus Apušės upelį (Gryžuvos intakas, Dubysos baseinas) 25 m nuo jo žiočių. Tvenkinio ilgis iš rytų į vakarus – 0,24 km, plotis – iki 0,13 km. Altitudė 118,2 m. Krantai žemi, plačiai apaugę medžiais ir krūmais. Priešsroviui už 0,25 km telkšo Apušys. Šiaurinėje pakrantėje yra buvusio Tytuvėnėlių dvaro sodyba ir Tytuvėnėlių kaimas. Rytine pakrante eina geležinkelis Radviliškis – Pagėgiai.

## Šaltiniai
LCD Soundsystem

**LCD Soundsystem** – amerikiečių roko grupė iš Bruklino, susikūrusi 2002 m. Grupės vadovas yra muzikantas James Murphy, taip pat vienas iš „DFA Records“ įrašų kompanijos įkūrėjų. Debiutinis grupės albumas „LCD Soundsystem“ išleistas 2005 m., susilaukęs didžiulio kritikų pripažinimo bei buvo nominuotas „Grammy“ apdovanojimuose, geriausio elektroninės ir šokių muzikos albumo nominacijoje. Albumo singlas „Daft Punk Is Playing at My House“ taip pat buvo nominuotas „Grammy“, geriausio šokių muzikos įrašo nominacijoje.

2006 m. grupė išleido dainą „45:33“, trunkančią keturiasdešimt šešias minutes, skirta „Nike“ programai „Nike+“. Antrasis grupės albumas „Sound of Silver“ išleistas 2007 m. ir taip pat susilaukė „Grammy“ nominacijos geriausio elektroninės ir šokių muzikos albumo nominacijoje. 2010 m. išleistas trečiasis albumas „This Is Happening“, kuris buvo pirmasis grupės įrašas, pasiekęs JAV „Billboard 200“ reitingo dešimtuką.

2011 m. „LCD Soundsystem“ paskelbė apie išsiskyrimą. Paskutinis grupės koncertas įvyko 2011 m. gegužės 2 d. „Madison Square Garden“ arenoje Niujorke. Koncertas 2012 m. išleistas kaip dokumentinis filmas „Shut Up and Play the Hits“, o 2014 m. – kaip koncertinis albumas „The Long Goodbye“.

2015 m. gruodį grupė išleido pirmąjį singlą per penkerius metus „Christmas Will Break Your Heart“ bei paskelbė apie atsikūrimą. 2017 m. rugsėjį išleistas ketvirtasis grupės albumas „American Dream“, tapęs pirmuoju grupės įrašu, pasiekusiu JAV albumų reitingo viršūnę.

## Grupės nariai
**Dabartiniai nariai**
* James Murphy – vokalas, sintezatoriai, gitara, bosinė gitara, būgnai, perkusija, ritminė mašina, prodiusavimas (2002–2011, 2015–dabar)
* Pat Mahoney – būgnai, perkusija, ritminė mašina, sintezatoriai, vokalas (2002–2011, 2015–dabar)
* Nancy Whang – vokalas, klavišiniai, sintezatoriai (2002–2011, 2015–dabar)
* Tyler Pope – bosinė gitara, gitara, sintezatoriai, ritminė mašina
* Al Doyle – gitara, perkusija, sintezatoriai, bosinė gitara (koncertinis narys 2002–2011; oficialus narys 2015–dabar)
* Korey Richey - perkusija, sintezatoriai, pianinas, vokalas (2015–dabar)

**Buvę nariai**
* Phil Mossman – gitara, perkusija (2004–2011, 2022)
* Matt Thornley – gitara, perkusija, pianinas, sintezatoriai, ritminė mašina (koncertinis narys 2006–2009; oficialus narys 2009–2011, 2015–2021)
* Gavilán Rayna Russom – sintezatoriai, vokalas (koncertinė narė 2008–2011, oficiali narė 2015–2021)

**Koncertinė grupė**
* Abby Echiverri – sintezatoriai, gitara, perkusija, vokalas (2021–dabar)
* Nick Millhiser – sintezatoriai, perkusija, vokalas (2021–dabar)

**Buvę koncertinės grupės nariai**
* Jerry Fuchs – būgnai, perkusija (2005–2009; mirė 2009 m.)
* J.D. Mark – gitara (2005–2009; mirė 2013 m.)
* Phil Skarich – bosinė gitara (2005–2009)
* David Scott Stone – gitara, perkusija, sintezatoriai, vokalas (2010–2011)

## Diskografija
* *LCD Soundsystem* (2005)
* *Sound of Silver* (2007)
* *This Is Happening* (2010)
* *[[American Dream]]* (2017)

## Išnašos

## Nuorodos
* 
*
Rūdiškių tvenkinys

**Rūdiškių tvenkinys** – tvenkinys Lietuvoje, Kelmės rajone, 6,5 km į pietus nuo Užvenčio. Sudarytas užtvenkus bevardį upelį (Varmikės intakas, Ventos baseinas) 0,8 km nuo jo žiočių. Tvenkinio ilgis iš šiaurės į pietus – 0,26 km, plotis – iki 0,06 km. Yra nedidelė sala (1,3 a). Altitudė 145,2 m. Krantai žemi. Aplinkui plyti pievos ir dirbami laukai. Šiaurėje yra Šlumpių kaimas, į pietus – Rūdiškių kaimas. Rytine pakrante eina kelias .

## Šaltiniai
Seinäjoen Jalkapallokerho

**Seinejokio "Seinäjoen Jalkapallokerho"** – Suomijos futbolo klubas iš Seinejokio. Labiau žinomas kaip **Seinejokio "SJK"**.

## Istorija
Klubas įkurtas 2007 m., kai susijungė du Seinejokyje gyvavę klubai FC Sepsi-78 ir TP-Seinäjoki. 

Iš pradžių žaidė žemesniuosiuose divizionuose. 2011 m. sezone tapo Kakkonen (III) nugalėtojais C grupėje. Nuo 2012 m. sezono varžėsi Ykkönen (II). 

2014 m. sezono debiutavo stipriausiame šalies futbolo divizione – Veikkausliiga. Debiutiniame sezone užėmė antrąją vietą. 2015 m. sezone tapo čempionais.

## Pasiekimai

: Šaltiniai: RSSSF.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia juoda balta apranga. 

## Garsesni žaidėjai
; Žaidėjai, atstovavę Suomijos nacionalinei rinktinei
*  Daniel Håkans, saugas;
*  Rasmus Karjalainen, saugas (vingeris);
; Užsieniečiai
*  Miguel Rodríguez, vartininkas;
*  Jaime Moreno, puolėjas;

## Taip pat skaitykite
* SJK Akatemia

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
American Dream

**American Dream** – ketvirtasis studijinis amerikiečių roko grupės „LCD Soundsystem“ albumas, išleistas 2017 m. rugsėjo 1 d. Tai – pirmasis grupės albumas per septynerius metus nuo 2010 m. išleisto „This Is Happening“, tai pat – pirmasis nuo atsikūrimo. Albumas sulaukė labai gerų kritikų įvertinimų ir, per pirmąją savaitę JAV pardavus 85 tūkstančius kopijų, debiutavo pirmojoje „Billboard 200“ reitingo vietoje, tapdamas pirmuoju grupės įrašu, pasiekusiu šią viršūnę.

2018 m. vykusiuose „Grammy“ daina „Tonite“ laimėjo apdovanojimą už geriausią šokių muzikos įrašą, o pats albumas nominuotas geriausio alternatyviosios muzikos albumo kategorijoje.

## Dainų sąrašas

## Išnašos
Alekniškio ežeras

**Alekniškio ežeras** arba **Alekniškis** – ežeras, telkšantis Utenos rajone, Daugailių seniūnijoje, 4 km į rytus nuo Daugailių, Polekniškio kaime. Iš pietvakarių pusės juosia kelias .
 
Vandens telkinio kodas LR ežerų klasifikatoriuje 12240421, plotas 6,4 ha, kranto linijos ilgis 1,1 km. Iš pietų į šiaurės rytus prateka Šventosios intakas Šavaša .

Ežeras telkšo slėnyje, apsuptame medžių ir krūmų juosta. Jis pailgos, kriaušės formos, didžiausias skersmuo (iš pietvakarių į šiaurės rytus) siekia apie 0,41 km, trumpiausias – 0,26 km. Altitudė 159,5 m. Vakarinis ir rytinis krantai aukšti. Šiaurės rytinė pakrantė daugiau pelkėta. Apylinkėms būdingas kalvotas kraštovaizdis. Rytinėje ir vakarinėje pakrantėse auga miškeliai, kitose pakrantėse daugiausia plyti pievos, vietomis dirbami laukai.

Gyvenvietės prie ežero: Žadavainiai, Polekniškis.

## Šaltiniai

## Nuorodos

* Sąrašas:Utenos rajono ežerai
* Alekniškio ežeras žemėlapyje (maps.lt)
2012 m. Veikkausliiga

**20112 m. [[Veikkausliiga]]** – Suomijos aukščiausiosios futbolo lygos sezonas. Prasidėjo 2012 m. balandžio 15 d., baigėsi 2012 m. spalio 27 d. Čempionais tapo Helsinkio HJK.

## Galutinė lentelė

## Išnašos

## Nuorodos
* Veikkausliiga 2012
* RSSSF duomenų bazė
* RSSSF duomenų bazė (2012 m.)
2013 m. Veikkausliiga

**2013 m. [[Veikkausliiga]]** – Suomijos aukščiausiosios futbolo lygos sezonas. Prasidėjo 2013 m. balandžio 13 d., baigėsi 2013 m. spalio 26 d. Čempionais tapo Helsinkio HJK.

## Galutinė lentelė

## Išnašos

## Nuorodos
* Veikkausliiga 2013
* RSSSF duomenų bazė
* RSSSF duomenų bazė (2013 m.)
2014 m. Veikkausliiga

**2014 m. [[Veikkausliiga]]** – Suomijos aukščiausiosios futbolo lygos sezonas. Prasidėjo 2014 m. balandžio 6 d., baigėsi 2014 m. spalio 26 d. Čempionais tapo Helsinkio HJK.

## Galutinė lentelė

Pastabos.
* a) MyPA (Anjalankoski) - 2015 m. dėl finansinių problemų pasitraukė iš visų turnyrų.
* b) Espo „Honka“ - 2015 m. neįvykdė licencijavimosi reikalavimų ir negavo licencijos.

## Išnašos

## Nuorodos
* Veikkausliiga 2014
* RSSSF duomenų
* RSSSF duomenų bazė (2014 m.)
Sen Gotardo perėja

**Sen Gotardo perėja** (, , ) – kalnų perėja Alpėse, pietų Šveicarijoje, Tičino kantone, kerta Leponto Alpių gūbrį. Aukštis – 2106 m. Per perėją eina kelias tarp Belinconos ir Liucernos. Yra 1882 m. įrengtas geležinkelio tunelis, 1980 m. – automobilių tunelis, 2016 m. – Gotardo bazės tunelis (57 km ilgio; ilgiausias ir giliausias pasaulyje).

Sen Gotardo perėja plačiau pradėta naudoti nuo XIII a. Kelias per ją buvo sudėtingas dėl ištvinstančios Reuso vagos ir siauro Šeleneno tarpeklio. 1236 m. ant perėjos įsikūrė vienuolynas, pašvęstas Šv. Godehardui (Gotardui) Hidelsheimiečiui.

1799 m. per Sen Gotardo perėją sėkmingai peržygiavo Aleksandro Suvorovo kariauna, besiveržusi į Šveicariją.


Gotthard Alte Passstrasse.jpg|Senasis kelias pietiniame Gotardo perėjos šlaite
Gotthard Schild.jpg|Perėją žymintis ženklas
Gotthardpass 2015-09-21 16.02.05.jpg|Viešbutis Sen Gotardo perėjoje
Reiterstandbild Alexander Suworow 06 11.jpg|Paminklas Aleksandrui Suvorovui


## Šaltiniai
Tarptautinė kampanija už branduolinių ginklų panaikinimą

**Tarptautinė kampanija už branduolinių ginklų panaikinimą** () – 2007 m. įsteigta pasaulinė organizacija, kurios būstinė yra Ženevoje, Šveicarijoje. Organizacija bendradarbiauja su 468 nevyriausybinėmis organizacijomis 101 šalyje. 

Ši organizacija siekia sunaikinti branduolinius ginklus branduolinėse valstybėse. 2017 m. Spalio 6 d. gavo Nobelio taikos premiją.

Metinis organizacijos biudžetas siekia milijoną dolerių (850 tūkst. eurų), ją remia paskiri asmenys, taip pat gauna Europos Sąjungos, Norvegijos, Šveicarijos ir Vatikano finansinę paramą. Šios organizacijos siekius palaiko įtakingi pasaulio asmenys. Tarp jų yra Tibeto dvasinis vadovas Dalai Lama ir Nobelio taikos premijos laureatas Desmond Tutu.

122 šalys 2017 m. vasarą balsavo už Jungtinių Tautų Branduolinių ginklų uždraudimo sutartį. Lietuva kaip ir kitos NATO valstybės nepalaiko kampanijos, ES – palaiko.

## Šaltiniai
Rolandas Kačinskas

**Rolandas Kačinskas** (g. 1971 m. rugsėjo 8 d. Klaipėdoje) – lietuvių diplomatas, Lietuvos ambasadorius Graikijoje (nuo 2017 m. sausio mėn.).

## Biografija
1994 m. Vilniaus universitete baigė visuomeninės geografijos studijas. Politikos mokslo magistro laipsnį gavo Vidurio Europos universitete (1995 m.), diplomatijos magistro - Lankasterio universitete (1996 m.). 2005 m. Vilniaus universiteto Tarptautinių santykių ir politikos mokslų institute apsigynė politikos mokslų daktaro disertaciją.

1996 – 1999 m. buvo Užsienio reikalų ministerijos Daugiašalių santykių skyriaus III sekretorius, Politikos direktoriaus referentas. 1999–2003 m. - Lietuvos ambasados JAV II sekretorius, vėliau - URM Europos Sąjungos departamento I sekretorius. 2006–2007 dirbo patarėju ambasadoje Londone.

2007-2009 m. vadovavo URM Rusijos skyriui, vėliau - Informacijos ir viešųjų ryšių departamentui. 2010-2014 m. - įgaliotasis ministras Lietuvos ambasadoje JAV. 2014-2017 m. buvo URM Politikos direktorius..

Nuo 2017 m. sausio 23 d. - Lietuvos Respublikos nepaprastais ir įgaliotasis ambasadorius Graikijos Respublikoje, Kipro Respublikai ir Albanijos Respublikai..

## Šaltiniai

|-

|-
Afrikinis garnys

{{Taxobox_IUCN_statusas | color = pink | status =lc  | ref = 

**Afrikinis garnys** (*Tigriornis leucolopha*) – garninių (*Ardeidae*) šeimos paukštis.

Paplitęs Angoloje, Kamerūne, Centrinės Afrikos Respublikoje, Konge, Kongo Demokratinėje Respublikoje, Dramblio Kaulo Krante, Pusiaujo Gvinėjoje, Gabone, Gambijoje, Ganoje, Gvinėjoje, Bisau Gvinėjoje, Liberijoje, Nigerijoje, Senegale, Siera Leonėje, Toge.

Mažesnis už pilkąjį garnį, 66–80 cm aukščio. Kūnas siauras, ištįsęs. Suaugusio patino sprandas ir pakaušis juodos spalvos. Turi baltų, ilgesnių plunksnų kuodą. Galvos šonai, kaklas, nugara ir viršutinė sparnų pusė yra skersai juodai ir tamsiai geltonai ruožuoti. Plasnojamosios plunksnos apkraštuotos baltai. Uodega juodai ir baltai ruožuota. Snapas ilgas, plonas ir aštrus. Antsnapis yra juodai rudas, o posnapis – geltonai žalias. Rainelė geltona. Kojos rudos, pirštų apačios – geltonos.

Sėslus ir vienišius. Laikosi šalia nedidelių upelių, pelkėse, ūksminguose miškuose, mangrovėse. Balsas – kimus *pub–pub-pub*, kuris lėtai kartojamas kelias minutes.

Minta smulkia žuvimi, vėžiagyviais, gėlavandeniais krabais, vorais, vabzdžiais, varlėmis, gyvatėmis ir driežais. Grobio ieško naktį.

Veisiasi pavienės poros. Veisimosi periodas priklauso nuo liūčių sezono. Jaunikliai išsirita tada, kai vandens lygis būna pakilęs ir yra daugiau maisto. Lizdus krauna 6 m aukštyje, iš šakų. Kartos trukmė 7,4 metai.

## Šaltiniai

## Nuorodos
* The IUCN-SSC Heron Specialist Group
Mažojo Sen Bernaro perėja

**Mažojo Sen Bernaro perėja** (, ) – kalnų perėja Alpėse, Grajaus Alpių masyve, ties Prancūzijos ir Italijos siena, į pietus nuo Monblano. Aukštis – 2188 m. Per šią perėją eina kelias tarp Buro-Sen Moriso (Savojos departamentas) ir Aostos Slėnio. Nuo spalio iki gegužės dėl sniego paprastai perėja būna uždaryta.

Romėnų laikais Mažojo Sen Bernaro perėjoje stovėjo Jupiterio šventykla ir mansijus (užeiga). Manoma, kad per šią perėją kėlėsi kartaginiečių vadas Hanibalas. Viduramžiais pavadinta Šv. Bernardo garbei.

## Šaltiniai
Cušimos sąsiauris

**Cušimos sąsiauris** (, ), taip pat ***Kruzenšterno sąsiauris***, ***Rytinis praėjimas*** () – pietrytinė Korėjos sąsiaurio dalis, esanti tarp Cušimos salos vakaruose ir Ikio bei Okinošimos salų rytuose (Japonija). Mažiausias plotis – 46 km, mažiausias gylis farvateryje – 92 m. Per Cušimos sąsiaurį iš Rytų Kinijos jūros į Japonijos jūrą teka šiltoji Cušimos srovė.

1905 m. sąsiauryje įvyko Cušimos jūrų mūšis, kuriame japonų laivynas sutriuškino Rusijos laivyną.

## Šaltiniai
Rytinis kalnagūbris

**Rytinis kalnagūbris** () – kalnų sistema, besidriekianti per rytinę Kamčiatkos pusiasalio pusę (Rusija). Tęsiasi ~600 km. Aukštis iki 2485 m (Kizimeno ugnikalnis). Sudarytas daugiausia iš vulkaninių uolienų (bazalto, tufo), pietuose yra kristalinių skalūnų ir granito.

Rytinis kalnagūbris susideda iš keleto stačiašlaičių kalnagūbrių – Ganalio, Valaginos, Tumroko, Kumročo masyvų. Gausu ugnikalnių.

Šlaituose auga Ermano beržų, žemųjų pušų, baltalksnių, rododendrų sąžalynai.

## Šaltiniai
Heaven Upside Down

***Heaven Upside Down*** yra dešimtasis Marilyn Manson studijinis albumas, išleistas 2017 m. spalio 6 dieną.

## Albumo dainos
# „Revelation #12” – 4:42
# „Tattooed In Reverse” – 4:24
# „We Know Where You Fucking Live” – 4:32
# „Say10” – 4:18
# „Kill4Me” – 3:59
# „Saturnalia” – 7:59
# „Je$u$ Cri$i$” – 3:59
# „Blood Honey” – 4:10
# „Heaven Upside Down” – 4:49
# „Threats of Romance” – 4:37

## Singlai
# *We Know Where You Fucking Live* (išleistas 2017 m. rugsėjo 11 d.)
# *Kill4Me* (išleistas 2017 m. rugsėjo 20 d.)
Miškinis baublys

**Miškinis baublys**  (* Zonerodius heliosylus*) – garninių (*Ardeidae*) šeimos paukštis.

Paplitęs Naujojoje Gvinėjoje ir Indonezijai priklausančiose Salavati ir Aru salose. Populiacijoje 1 500 – 7 000 suaugusių individų. Biotopas – šaltiniuotos vietos, miško pelkės ir balos, iki 1 430 m aukščio virš jūros lygio. 

Patelės smulkesnės už patinus. Kūnas siauras, ištįsęs. Galvos šonai, galva ir kaklas rudai – geltonai ruožuoti. Pakaušis juodas. Nugara ir sparnų viršutinė pusė tamsiai ruda su tamsiai geltonais ruožais. Pasturgalis baltas. Nuo krūtinės ant pilvo krenta ilgesnės plunksnos. Snapas 9 cm ilgio, antsnapis juodas, o posnapis yra pelenų spalvos. Smakras baltai gelsvas. Rainelė yra geltona. Kojos geltonos.

Maisto ieško pavieniui. Minta: žuvimi, krabais, gyvatėmis, vėžiagyviais ir vabzdžiais. 
Lizdus krauna iš šakų, 12 m aukštyje, netoli vandens.

Pasaulinės gamtos apsaugos organizacijos duomenimis rūšis yra beveik nykstanti. Populiacijos mažėjimo priežastis – miškų kirtimas.

## Šaltiniai
Votkinsko tvenkinys

**Votkinsko tvenkinys** () – didelis tvenkinys Rusijoje, Udmurtijos ir Permės krašto žemėse, sudarytas 1961–1964 m. Votkinsko HE užtvanka patvenkus Kamos upę. Tvenkinio ilgis 365 km, plotis iki 9 km. Vandens lygis per metus svyruoja apie 3 m. Naudojamas vandens tiekimui, žvejybai, pagerino laivybą Kamos upe. Prie tvenkinio įrengta keletas poilsiaviečių.

Votkinsko tvenkinys pavadintas pagal Votkinsko miestą, kuris yra už 40 km į vakarus nuo tvenkinio. Didžiausios gyvenvietės šalia tvenkinio: Čaikovskis, Osa, Ochanskas, Jelovas, Kriukovas, Častyjė.

## Šaltiniai
Žalpių I tvenkinys

**Žalpių I tvenkinys** – tvenkinys Lietuvoje, Kelmės rajone, 17 km į pietus nuo Kelmės, Žalpių miestelio vakariniame pakraštyje. Sudarytas užtvenkus Šiurpės upelį (Žalpės intakas, Šešuvio baseinas) 0,7 km nuo jo žiočių. Tvenkinio ilgis iš šiaurės į pietus – 0,38 km, plotis – iki 0,09 km. Altitudė 117,1 m. Krantai žemi. Aplinkui plyti dirbami laukai. Pasroviui už 20 m telkšo mažesnis Žalpių II tvenkinys. Į šiaurę yra Pėriškių kaimas, į pietus – Užžalpių kaimas.

## Šaltiniai
Vrangelio kalnai

**Vrangelio kalnai** () – vulkaninės kilmės kalnų masyvas Šiaurės Amerikos Kordiljerų vakarinėje juostoje, JAV teritorijoje, pietų Aliaskoje. Aukštis iki 4996 m. Yra keletas veikiančių ugnikalnių. Kalnų šlaituose – ledynai. Išteka Koperis.

Svarbiausios viršukalnės:
* Blekberno kalnas (4996 m)
* Sanfordo kalnas (4949 m)
* Vrangelio kalnas (4317 m, veikiantis ugnikalnis)
* Atna Pyksas (4225 m)
* Regalo kalnas (4220 m)
* Džervio kalnas (4091 m)

Vrangelio kalnai pavadinti Rusijos jūrininko Ferdinando Vrangelio garbei. Didžiuma kalnų patenka į Vrangelio ir Šv. Elijo nacionalinį parką.


Gates Glacier and Kennicott Glacier Confluence (21613854195).jpg|Geitso ir Kenikoto ledynų sąlaja
RegalMtn-RegalGlacier.jpg|Regalo kalnas
View East Along Glen Highway Toward Mount Drum, AK. - NARA - 555653.jpg|Dramo kalnas
Wrangells Mountains Alaska.jpg|Kalnų perėja tarp Dramo ir Sanfordo kalnų


## Šaltiniai
Vrančos kalnai

**Vrančos kalnai** () – kalnagūbris Rytų Karpatų pietinėje dalyje, Rumunijoje, Vrančos apskrityje. Ilgis 60 km. Aukštis iki 1783 m (Goru kalnas). Būdingi mišrieji ir spygliuočių miškai, kalnų pievos.

Vrančos kalnai buvo niokojančio 1977 m. Vrančos žemės drebėjimo epicentras.

## Šaltiniai
Žirnainių tvenkinys

**Žirnainių tvenkinys** – tvenkinys Lietuvoje, Kelmės rajone, 9 km į pietus nuo Kražių. Sudarytas užtvenkus bevardį upelį (Mergės intakas, Ančios baseinas) 0,9 km nuo jo žiočių. Tvenkinio ilgis iš pietryčių į šiaurės vakarus – 0,41 km, plotis – iki 0,23 km. Altitudė 140,3 m. Krantai neaukšti. Priešsroviui už 0,1 km yra užpelkėjęs bevardis 1,4 ha tvenkinys. Aplinkui plyti dirbami laukai. Vakaruose įsikūręs Žirnainių kaimas.

## Šaltiniai
Power Hit Radio

**Power Hit Radio** – nacionalinė radijo programa, pradėta transliuoti 2003 m. Transliuojama per 10-ies siųstuvų tinklą visoje Lietuvoje. Nuo 2017 m. priklauso „All Media Baltics“ bendrovei.

PHR programą daugiausiai sudaro muzika ir pramoginės laidos, orientuotos į 15–35 m. jaunimo auditoriją. 2020 m. tyrimo duomenimis, daugiau nei du trečdaliai 16–39 m. klausytojų klausosi radijo kasdien. PHR kasdien pasiekia 4,9 % visų Lietuvos radijo stočių klausytojų (101,5 tūkst.).

## Dažniai

* Vilnius  95,9 MHz
* Kaunas  91,0 MHz
* Klaipėda 96,7 MHz
* Šiauliai  89,7 MHz
* Panevėžys  87,9 MHZ  
* Telšiai 100,0 MHz
* Utena 93,9 MHz
* Alytus 88,3 MHz
* Marijampolė 87,6 MHz
* Anykščiai 99,9 MHz
* Tauragė 95,9 MHz
* Kėdainiai 96,9 MHz
* Mažeikiai 89,2 MHz

## Šaltiniai
Gelvonų herbas

**Gelvonų herbas** – pagrindinis Gelvonų miestelio ir Gelvonų seniūnijos (Širvintų rajono savivaldybė) heraldinis simbolis.

## Aprašas

Gelvonų herbe akcentuojami Švč. Mergelės Marijos simboliai – mėlyno fono skyde vaizduojami rožės žiedai ir auksinis pėdos pėdsako siluetas. Sukūrė dailininkas Juozas Galkus.

Pėdos simbolis siejamas su  Švč. Mergelės Marijos apsilankymo vieta – Gelvonų Pliaterių koplyčioje saugomas Švč. Mergelės Marijos pėdos akmuo, ant kurio apsireiškusi Dievo Motina įspaudė pėdą. Vienas iš ankstyviausių šaltinių, aprašančių Gelvonų pėduotąjį akmenį, yra išlikęs Vilniaus vyskupo Mykolo Slupskio 1670 m. atliktas žmonių, patyrusių stebuklus prie to akmens, protokolas. Pėduotasis akmuo vadinamas Švč. Mergelės Marijos pėda.

## Istorija

Gelvonų istorija siekia 1385 m., kuomet šis vardas buvo paminėtas istoriniuose kryžiuočių karo kelių į Lietuvą aprašymuose. Lietuvos valstybės istorijai Gelvonai reikšmingi kaip Didžiosios Kovos apygardos Lietuvos partizanų veikimo po Antrojo pasaulinio karo teritorija.

Herbas patvirtintas Lietuvos heraldikos komisijos. 2016 m. balandžio 14 d. herbą dekretu Nr. 1K-627 patvirtino prezidentė Dalia Grybauskaitė.

## Šaltiniai
Šerkšnas (filmas)

**Šerkšnas** () – keturiose valstybėse kurta ir 2017 m. išleista drama, režisuota Šarūno Barto. Filmas buvo parodytas 2017 m. Kanų filmų festivalyje ir buvo tarp kandidatų laimėti geriausio filmo užsienio kalba titulą 90-uosiuose kino akademijos apdovanojimuose. Buvo nominuotas 2018 m. Lietuvos Kino Akademijos apdovanojimuose „Sidabrinė Gervė“.  

## Siužetas

Lietuvos jaunuoliai Rokas (akt. Mantas Jančiauskas) ir Inga (akt. Lyja Maknavičiūtė) avantiūriškai sutinka su pasiūlymu nuvežti humanitarinės pagalbos krovinį mikroautobusu iš Vilniaus. Kelias į snieguotą Donbasą tampa tikru išbandymu. Ten jaunuoliai susiduria su karą išgyvenančiais žmonėmis, įvairiais karo reporteriais. Artėdami prie fronto, kur vyksta karas, linijos Rokas ir Inga suartėja, karo akivaizdoje ima suvokti gyvybės trapumą bei meilės vertę.

## Vaidina

* Mantas Jančiauskas – Rokas
* Lyja Maknavičiūtė – Inga
* Vanessa Paradis – Marianne
* Weronika Rosati
* Andrzej Chyra - Andržej
* Šarūnas Zenkevičius - Savanoris

## Filmavimas
Kino juosta buvo filmuota pafrontės miesteliuose Kurachovėje, Marjinkoje ir Krasnohorivkoje. Kai kurie kadrai filmuoti vos 200–300 metrų nuo fronto linijos. Taip pat filmuotos vietovės Kijeve ir Dnipre Ukrainoje, Lenkijoje ir Lietuvoje.

## Kūrybinė grupė

* Režisierius – Šarūnas Bartas

## Šaltiniai
Urugvajiečiai

**Urugvajiečiai** (*Uruguayos*) – lotynoamerikiečių tauta, gyvenanti daugiausia Urugvajuje. Taip pat gyvena išeivijoje Argentinoje, JAV, Ispanijoje, Brazilijoje, Australijoje ir kitur. Populiacija – apie 3,5 mln. žmonių. Šneka ispanų kalba (La Platos tarme, Brazilijos pasienyje – *[[portuñol]]*). Tikinčiųjų dauguma – Romos katalikai, yra protestantų (ypač valdensų).

Urugvajiečiai susidarė daugiausia iš ispanų kolonistų, į Urugvajų besikėlusių XVI—XVIII a., bei vėlesnių (XIX a. vid. – XX a. pr.) atvykėlių iš Europos (ispanų, italų, prancūzų, portugalų, graikų, lenkų, vokiečių, airių, anglų, škotų, šveicarų, žydų, rusų, lietuvių, bulgarų ir kt.). XVI–XVIII a. Urugvajaus teritorijoje gyvenę indėnai čarujai buvo išnaikinti, tik nedidelė dalis jų metisizavosi. Šiokia tokia metisų populiacija susidarė pasieniuose su Argentina ir Brazilija. Į urugvajiečius taip pat įsimaišė šiek tiek juodaodžių (daugiausia XIX a. užvežti vergai), arabų, japonų.

Tradicinis urugvajiečių verslas – stambiųjų raguočių auginimas (gyvulininkystė). Taip pat verčiasi pramone (ypač maisto, tekstilės), paslaugomis.

Tradicinėje urugvajiečių rančoje būdavo statomi namai gaučams molinėmis sienomis ir šiaudiniais stogais. Stambių žemvaldžių dvarai (estansijos) statytos iš akmeninių plytų, čerpinio arba nendrinio stogo, su vidiniu kiemu (patijumi), stogine iš akmeninių stulpų. Miestams būdingas ispanų kolonijalinio laikmečio išplanavimas: stačiakampis gatvių tinklas su aikšte centre, namai su vidiniais kiemais.

Piemenys gaučai tradiciškai vilkėdavo odiniais rūbais, gamindavosi odinius indus. Taip pat vilkėdavo pončus, apsiaustus (čiripas), raštuotas kelnes su spurais. Gaučai išlaikę folklorą.


Dia del inmigrante 174 (6238162584).jpg|Argentinos urugvajiečiai
Uruguay, gaucho costume - Museo de las Americas - San Juan, Puerto Rico - DSC06924.JPG|Urugvajaus gaučo rūbai
Rider in Uruguay.jpg|Urugvajaus gaučas


## Šaltiniai
Sel-Fi

**Sel-Fi** – vienuoliktasis Lietuvos progresyviosios šokių muzikos grupės „Sel“ studijinis albumas (su R&B ir Hip-Hopo elementais). Albume įrašyta 12 visiškai naujų dainų, kurias kartu su Egidijumi Dragūnu atliko įvairūs Lietuvos pop muzikos atlikėjai: Electronic I, Camille.

„Sel“ savo naująjį produktą pristatė 2014 m. lapkričio 28 d. Vilniaus „Teatro arenoje“.

## Dainų sąrašas

## Šaltiniai
Korėjiečių kalbos

**Korėjiečių**, arba **korėjistinės kalbos** – kalbų šeima, kurią sudaro modernioji korėjiečių kalba ir jau išnykusios jai giminiškos kalbos. Dalis kalbotyrininkų korėjiečių kalbą priskiria izoliuotosioms kalboms, dalis – didžiąja dalimi atmestai Altajų kalbų šeimai ar ginčytinai dravidų-korėjiečių kalbų šeimai.

Čedžu saloje vartojama Čedžu kalba, kai kurių laikoma moderniosios korėjiečių kalbos tarme, yra pakankamai besiskirianti, kad būtų klasifikuotina kaip atskira kalba. Tokiu atveju korėjiečių kalba tampa mažos kalbų šeimos, į kurią įeina ir Čedžu kalba, nare.

## Klasifikacija
Korėjiečių kalbos formavimosi etapai išskiriami į keturias dalis:
* Iki I a. – korėjiečių prokalbė
* I-X a. – senoji korėjiečių kalba
* X-XVI a. – vidurinioji korėjiečių kalba
* nuo XVII a. – modernioji korėjiečių kalba

* **Korėjistinės kalbos** (한국어족)
** Bujo kalbos (부여어족) †
*** Jemek kalba (예맥어) †
*** Bujo kalba (부여어) †
*** Giogurio kalba (고구려어) †
**** Pekče kalba (백제어) †
** Sila kalbos (신라어족)
*** Korėjiečių kalba (한국어, 조선말)
**** Hamgiong tarmė (*šiaurės rytų tarmės*; 함경 방언, 동북 방언)
***** Korio mal (고려말)
**** Šiaurės vakarų tarmės (서북 방언)
***** Pjongano tarmė (평안 방언)
***** Hvanghės tarmė (황해 방언)
***** Jukčin tarmė (육진 방언)
**** Centrinės tarmės. (중부 방언)
***** Giongi tarmė (*Seulo tarmė*; 경기 방언, 서울말)
****** Pietų korėjiečių standartinė kalba (표준어)
****** Šiaurės korėjiečių standartinė kalba (문화어)
***** Jongso tarmė (영서 방언)
***** Čungčong tarmė (충청 방언)
**** Jongdong tarmės (영동 방언)
**** Giongsang tarmė (*pietryčių tarmės*; 경상 방언, 동남 방언)
***** Šiaurės Giongsang tarmė (북부 동남 방언)
***** Pietų Giongsang tarmė (남부 동남 방언)
**** Čiolos tarmė (*pietvakarių tarmės*; 전라 방언, 서남 방언)
***** Šiaurės Čiolos tarmė (북부 서남 방언)
***** Pietų Čiolos tarmė (남부 서남 방언)
**** Kitos tarmės
***** Japonijos korėjiečių kalba (재일 한국어)
***** Kinijos korėjiečių kalba (중국조선말)
*** Čedžu kalba (제주어)

## Šaltiniai
Valpainių tvenkinys

**Valpainių tvenkinys** – tvenkinys Lietuvoje, Kelmės rajone, 5 km į pietryčius nuo Kražių, Valpainių kaime. Sudarytas užtvenkus K-4 upelį (Kražantės intakas) 1,8 km nuo žiočių. Tvenkinio ilgis iš šiaurės į pietus – 0,18 km, plotis – iki 0,07 km. Altitudė 157,2 m. Krantai žemi, vietomis apaugę medžiais. Aplinkui stovi gyvenamieji namai, į pietus auga miškelis.

## Šaltiniai
Votkinskas

**Votkinskas** (, ) – miestas Rusijoje, rytų Udmurtijoje, prie Votkos upės ir jos slėnyje įrengto tvenkinio, netoli šios upės santakos su Siva; rajono centras. Už 40 km į rytus nuo miesto yra didelis Votkinsko tvenkinys, sudarytas užtvenkus Kamą. Keliai į Sarapulą, Iževską, Šarkaną. Geležinkelio stotis. Mašinų gamybos, elektrotechnikos ir naftos bei dujų įrengimų gamybos, medienos apdirbimo, statybinių medžiagų, maisto pramonė. Apylinkėse išgaunama nafta. Yra Piotro Čaikovskio gimtieji namai–muziejus, krašto muziejus.

Tautinė sudėtis: rusai – 83,1 %, udmurtai – 9,8 %, totoriai – 3,7 %.

## Istorija

Votkinstką 1758 m. įkūrė grafas Piotras Šuvalovas. Buvo sudaryta užtvanka, po metų ėmė veikti geležies liejykla. 1935 m. tapo miestu. 1937 m. iš Kirovo srities perduotas Udmurtijos ATSR.

## Šaltiniai
Splatoon 2

**Splatoon 2** – 2017 m. kompiuterinis žaidimas, dažų šaudyklė, kurią sukūrė japonų „Nintendo“ kompanija „Switch“ žaidimų konsolei.

Metacritic.com duomenimis, žaidimas kritikų įvertintas 81 balų iš 100 vidurkiu. „Nintendo“ 2018 m. I ketvirčio duomenimis, žaidimo buvo parduota 6,02 mln. vnt.

Žaidimui buvo išleistas vieno žaidėjo išplėtimo paketas pavadinimu „Octo Expansion“ 2018 m. birželio 13 d.

## Apie žaidimą

„Splatoon 2“ yra 2015 m. žaidimo „Splatoon“ („Wii U“ konsolei) tęsinys. Kritikai pastebėjo, kad „Splatoon 2“ savo esme yra beveik toks pat kaip pirmasis žaidimas. Žaidėjas žaidimo erdvėje valdo kalmaro ir žmogeliuko pavidalus galintį įgyti veikėją su dažų šaudykle. Žaidėjas gali įgyvendinti vieno žaidėjo misiją ir kautis daugelio žaidėjų šaudykliniame žaidime interneto tinklu susijungus į komandas 4 prieš 4. Dauguma „Splatoon“ žaidimo savybių, įskaitant meno stilių, žaidimo mechaniką, kai kurių *[[amiibo]]* žaislų figūrėlių suderinamumą, yra išlaikytos.

Žaidime įvesta keletas naujovių:
* Savo žmogeliukui žaidėjas gali parinkti šukuoseną (be kitų aksesuarų);
* „Switch“ konsolei neturint antro ekrano (kaip „Wii U“ atveju) žaidimo žemėlapis atskirai iššaukiamas pagrindiniame ekrane, kas sulaukė kritikos dėl negalėjimo greitai pasirinkti žemėlapio vietą, į kurią teleportuotųsi veikėjas;
* Nauji ginklai, naujos jų kombinacijos, nauji aksesuarai, nauji kovų kambariai, naujas muzikos takelis;
* Pagerinta žaidimo grafikos kokybė, pavyzdžiui, dažams suteiktas paviršiaus atspindžių efektas, daugiau šešėlių.
* Naujas tarptinklinių PvE mūšių scenarijus;
* Panaikinta 2 žaidėjų žaidimo lokaliame tinkle su ta pačia konsole galimybė, todėl, norint žaisti keliese lokaliame tinkle, žaidėjai turi turėti atskiras „Switch“ konsoles su atskiromis „Splatoon 2“ versijomis. Taip žaisti gali iki 8 žaidėjų.
* Įvesta pasikalbėjimo tarp žaidėjų galimybė su „Nintendo“ programėle mobiliesiems telefonams.
## Šaltiniai

## Nuorodos
* splatoon.nintendo.com
* „Kotaku“ reviu
* IGN resursai
Chakarai

**Chakarai** (*jaqaru*) – indėnų tauta, gyvenanti kalnuotose Peru srityse, daugiausia Tupės kaime (Jaujoso provincija, Limos departamentas). XX a. 8-ojo dešimtmečio pabaigoje populiacija sudarė 2000–3000 žmonių, XXI a. pr. – apie 2000 (gimtakalbių – 740). Chakarų kalba gimininga aimarų kalbai (aimarų kalbų grupė), turi atskirą kaukių tarmę (iš esmės išnykusi). Dauguma taip pat kalba ispaniškai. Tikintieji – Romos katalikai.

Iki ispanų užkariavimo chakarų protėviai sudarė daugumą Limos ir Chunino departamentų kalnuotųjų sričių gyventojų. Vertėsi lamų ir alpakų auginimu, kiek mažiau žemdirbyste.

Tikėtina, kad chakarai į centrinę Peru I tūkstantmečio antroje pusėje atsikraustė iš Bolivijos plokščiakalnio.

Dabartiniai chakarai kultūriškai artimi ispanakalbiams Peru aukštikalnių metisams. Ypač išvystę vilnos verpimo ir audimo amatą.

## Šaltiniai
Daukšių tvenkinys

**Daukšių tvenkinys** – tvenkinys Lietuvoje, Joniškio rajone, 4,5 km į rytus nuo Žagarės. Sudarytas užtvenkus Švėtelės upę (Vilkijos intakas, Švėtės baseinas) 19,9 km nuo jos žiočių. Tvenkinio ilgis iš vakarų į rytus – 0,83 km, plotis – iki 0,1 km. Yra 4 a dydžio salelė. Altitudė 66 m. Krantai žemi, vietomis apaugę krūmais. Aplinkui plyti dirbami laukai. Į šiaurę įsikūrusi Daukšių gyvenvietė, aplink tvenkinį – Rukuižių kaimas.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
2015 m. Veikkausliiga

**2015 m. [[Veikkausliiga]]** – Suomijos aukščiausiosios futbolo lygos sezonas. Prasidėjo 2015 m. balandžio 12 d., baigėsi 2015 m. spalio 25 d. Čempionais tapo SJK (Seinejokis).

## Galutinė lentelė

## Pereinamosios rungtynės
----

----
----

; PK-35 Vantaa nugalėjo bendru rezultatu 3–2 ir pateko į Veikkausliiga. KTP (Kotka) iškrito į žemesnį divizioną.
----

## Išnašos

## Nuorodos
* Veikkausliiga 2015
* RSSSF duomenų bazė
* RSSSF duomenų bazė (2015 m.)
2016 m. Veikkausliiga

**2016 m. [[Veikkausliiga]]** – Suomijos aukščiausiosios futbolo lygos sezonas. Prasidėjo 2016 m. balandžio 2 d., baigėsi 2016 m. spalio 23 d. Čempionais tapo IFK Mariehamn.

## Galutinė lentelė

## Pereinamosios rungtynės
----

----
----

; Inter Turku nugalėjo varžovus rezultatu 2–0 ir išsaugojo vietą Veikkausliiga.''
----

## Išnašos

## Nuorodos
* RSSSF duomenų bazė (2016 m.)
2017 m. Veikkausliiga

**2017 m. [[Veikkausliiga]]** – Suomijos aukščiausiosios futbolo lygos sezonas. Prasidėjo 2017 m. pavasarį, baigėsi 2017 m. rudenį.

## 2017 m. [[Veikkausliiga]]
* **[[Veikkausliiga]]** – aukščiausioji futbolo lyga. Dalyvavo 12 komandų.
* Čempionais tapo Helsinkio HJK.

### Galutinė lentelė

## Pereinamosios rungtynės
----

----
----

; Bendras dviejų rungtynių rezultatas buvo lygus 1-1, bet FC Honka dėka svečiuose pelnyto įvarčio pateko į Veikkausliiga.
----

## Išnašos

## Nuorodos
* RSSSF duomenų bazė (2017 m.)
Daunoravos I tvenkinys

**Daunoravos I tvenkinys** – tvenkinys Lietuvoje, Joniškio rajone, 8 km į šiaurę nuo Joniškio. Sudarytas užtvenkus Dirniškės upelį (Platonio intakas) 0,2 km nuo jo žiočių. Tvenkinio ilgis iš pietvakarių į šiaurės rytus – 0,73 km, plotis – iki 0,18 km. Tvenkinys gausiai užžėlęs vandens augalija. Altitudė 43 m. Priešsroviui iškart yra Daunoravos II tvenkinys. Krantai žemi, apaugę medžiais ir krūmynais, vietomis užpelkėję. Aplinkui daugiausia plyti dirbami laukai. Šiaurvakariniu pakraščiu teka Platonis. Į pietus yra Daunoravos kaimas ir buvusi Daunoravos dvaro sodyba, į šiaurę – Daunoriškė. 

Tvenkinys įrengtas 1970 metais.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Daunoravos II tvenkinys

**Daunoravos II tvenkinys** – tvenkinys Lietuvoje, Joniškio rajone, 8 km į šiaurę nuo Joniškio. Sudarytas užtvenkus Dirniškės upelį (Platonio intakas) 1 km nuo jo žiočių. Tvenkinio ilgis iš pietų į šiaurę – 0,53 km, plotis – iki 0,14 km. Tvenkinys gausiai užžėlęs vandens augalija. Altitudė 43,4 m. Pasroviui iškart yra Daunoravos I tvenkinys. Krantai žemi, apaugę medžiais ir krūmynais, užpelkėję. Aplinkui plyti dirbami laukai. Vakariniu pakraščiu teka Platonis. Rytinėje pakrantėje įsikūręs Daunoravos kaimas, į šiaurę – Daunoriškė, į vakarus – Nartaučiai. 

Tvenkinys įrengtas 1970 metais.

## Šaltiniai

* Tvenkinių katalogas. Aplinkos apsaugos ministerija. Kaunas, 1998